
- కంగనా రనౌత్ప్రయోగాత్మక చిత్రాల్లో తమ పాత్రను పండించడానికి కొందరు నాయికలు ఎంత సాహసం చెయ్యడానికైనా వెనకాడరు. అలాంటిది ఓ వీరనారి కథ ఆధారంగా రూపొందుతున్న చిత్రంలో కథానాయిక పాత్ర పోషించడమంటే మాటలా! ఎంతో సాహసం చెయ్యాల్సి ఉంటుంది. అందుకు సిద్దపడింది బాలీవుడ్ క్వీన్ కంగనా రనౌత్. పాత్రలో భాగంగా కత్తిసాము చెయ్యాలి. కష్టమైనా సరే డూప్ లేకుండా చెయ్యడానికి సిద్ధమైంది. ఇదంతా వీరనారి ఝాన్సీ లక్ష్మీబాయ్ జీవితకథ ఆధారంగా తెరకెక్కుతోన్న ‘మణికర్ణిక- ది క్వీన్ ఆఫ్ ఝాన్సీ’ సినిమా కోసం. ఇందులో కంగనారనౌత్ టైటిల్ పాత్ర పోషిస్తోంది. ఈ చిత్రం షూటింగ్లో కంగన గాయపడ్డారు. తోటి నటుడు నిహార్పాండేతో కత్తిసాము చేస్తుండగా కంగనా నుదుటిపై కత్తి గాటు పడింది. ‘‘నిహార్ పాండే కత్తిని వేగంగా దూయడంతో కన్నుబొమ్మల మధ్య ఎముకను తాకేలా లోతుగా తెగింది. కత్తి తిప్పే టైమింగ్ కాస్త అటు ఇటు కావడమే అందుకు కారణం. ఘటన జరిగిన 30 నిమిషాల్లో సమీపంలోని ఆసుపత్రికి తరలించాం. గాటు లోతుగా కావడంతో కంగనా నుదుటిపై 15 కుట్లు పడ్డాయి. వారం రోజులపాటు విశ్రాంతి కావాలని వైద్యులు చెప్పారు. ఆమెకి ఏం ప్రమాదం జరిగిందోనని నిహార్ భయపడుతుంటే అతనికి కంగనానే ధైర్యం చెప్పింది’’ అని నిర్మాత కమల్ జైన్ తెలిపారు. ‘‘కత్తి యుద్దం సన్నివేశాలకు కంగనా డూప్ వాడటానికి అంగీకరించలేదనీ, రిహార్సల్ చేసినప్పటికీ ఈ ఘటన జరిగిందనీ ఆయన అన్నారు. ఎన్ని కత్తిగాట్లనైనా ఝాన్సీ లక్ష్మీబాయ్ కోసం భరిస్తానని కంగనా అన్నట్లు యూనిట్ వర్గాలు అంటున్నాయి. అయితే కంగనాకు ఏ ప్రమాదం లేదు కానీ కత్తిగాటు తాలూకు మచ్చ మాత్రం అలాగే ఉండిపోతుందనీ, భవిష్యత్తులో ప్లాస్టిక్ సర్జరీ చేయించుకోవలసి వస్తుందనీ వైద్యులు తెలిపారట. క్రిష్ దర్శకత్వం వహిస్తున్న ఈ చిత్రం షూటింగ్ ప్రస్తుతం రామోజీ ఫిల్మ్సిటీలో జరుగుతోంది.

- kangana ranautprayogaatmaka chitraallo tama paatranu pandinchadaaniki kondaru naayikalu entha saahasam cheyyadaanikainaa venakaadaru. alantidi oo veeranaari katha aadhaaramgaa roopondutunna chitramlo kathaanaayika paatra poshinchadamante matala! entho saahasam cheyyalsi untundi. anduku siddapadindi balivud kween kangana ranauth. paatralo bhagamga kattisaamu cheyyali. kashtamaina sare doop lekunda cheyyadaaniki siddhamaindi. idantaa veeranaari jhaansee lakshmibay jeevitakatha aadhaaramgaa terakekkutonna ‘manikarnika- dhi kween af jhaansee’ sinima kosam. indulo kanganaranaut titil paatra pooshistoondi. ee chitram shootinglo kangana gayapaddaru. thoti natudu niharpandetho kattisaamu chestundagaa kangana nudutipai katti gaatu padindi. ‘‘nihar pande kattini vegamgaa dooyadamtho kannubommala madhya emukanu takela lothugaa tegindi. katti tippe timing kaasta atu itu kavadame anduku kaaranam. ghatana jarigina 30 nimishaallo sameepamloni aasupatriki taralinchaam. gaatu lothugaa kaavadamtho kangana nudutipai 15 kutlu paddai. vaaram rojulapatu vishraanti kaavaalani vaidyulu cheppaaru. aameki yem pramaadam jarigindoonani nihar bhayapadutunte ataniki kanganaane dhairyam cheppindi’’ ani nirmaata kamal jain telipaaru. ‘‘katti yuddam sannivesaalaku kangana doop vaadataaniki angeekarinchaledanii, reharsal chesinappatiki ee ghatana jarigindanii aayana annaru. enni kattigaatlanainaa jhaansee lakshmibay kosam bharistaanani kangana annatlu unit vargaalu antunnayi. ayithe kanganaaku e pramaadam ledu cony kattigaatu taaluuku macha maatram alaage undipotundanii, bhavishyattulo plastic sarjari cheyinchukovalasi vastundanii vaidyulu telipaarata. crish darsakatvam vahistunna ee chitram shooting prastutam ramoji filmsitylo jarugutondi.